Framkvæmdastjóri Geðhjálpar efast um að embætti landlæknis geti sinnt eftirlitsskyldu sinni með heilbrigðisstofnunum landsins og telur það hafa brugðist í kjölfar ábendinga um stöðuna á réttargeðdeildum Landspítalans. Kallað er eftir óháðri úttekt á starfsemi allra geðdeilda spítalans.
Fréttastofa greindi frá því í síðasta mánuði að núverandi og fyrrverandi starfsmenn á réttargeðdeildum Landspítalans hefðu lýst ofbeldi, lyfjaþvingun og margvíslegum samskiptavanda á deildunum. Geðhjálp leitaði til Landlæknisembættisins vegna málsins en Grímur Atlason, framkvæmdastjóri Geðhjálpar, segir viðbrögðin hins vegar hafa verið dræm. Ekkert hafi gerst fyrr en starfsmenn stigu fram í fjölmiðlum.
Þetta eru mjög alvarlegar ábendingar og eftirlitsaðilinn hlýtur að eiga ðafara strax í alvarlega úttekt og skoðun á því sem þar kemur fram.
Landlæknisembættið hefur síðan lýst yfir ánægju með viðbrögð spítalans, meðal annars með því að senda deildarstjóra öryggis- og réttargeðdeildar í ótímabundið leyfi.
við teljum að þau þurfi að fara miklu, miklu, miklu dýpra í þetta mál og taka út allt kerfið og skoða hvort það sé í raun komin einhvers konar ómenning innan þess sem þurfi að uppræta. okkur finnst landlæknisembættið hafa brugðist í þessu máli, brugðist þeirri eftirlitsskyldu sem það hefur
Geðhjálp óskar eftir heildarúttekt á málefnum fólks með geðrænan vanda þeirra sem búa við geðrænar áskoranir, en efast um að Landlæknisembættið sé best til þess fallið að annast hana.
Þetta er mikið af kollegum og Ísland er mjög lítið. Það þarf óháðari aðila teljum við.
Samkvæmt upplýsingum frá Landlæknisembættinu eru ábendingar Geðhjálpar til skoðunar hjá embættinu.
Geðhjálp telur embætti landlæknis hafa brugðist þegar núverandi og fyrrverandi starfsmenn réttargeðdeildar Landspítala lýstu ofbeldi og þvingunum á deildunum. Samtökin kalla eftir óháðri heildarúttekt á starfsemi allra geðdeilda spítalans.